**Austrumlatgales Profesionālā vidusskola**

**Fotokonkursa ,,Mana profesija’’ nolikums**

**Mērķis**:

Veicināt izglītojamo interesi par apgūstamo profesiju un tās popularizēšanu.

**Dalībnieki**:

Konkursā var piedalīties ikviens Austrumlatgales Profesionālās vidusskolas izglītojamais , kurš vēlas apliecināt savu talantu un radošumu fotogrāfēšanas mākslā.

**Konkursa norises laiks**: no 2012.gada 29.oktobra līdz 12.novembrim .

**Fotogrāfiju iesniegšanas kārtība**:

Dalībnieks konkursam iesniedz 1- 5 paša radītas melnbaltas/krāsainas fotogrāfijas elektroniski , jebkurā formātā , sūtot tās uz e-pastu [admin@apv.lv](mailto:admin@apv.lv) .

Fotogrāfiju saturam jābūt saistītam ar kādu no skolā apgūstamajām profesijām, jāatspoguļo mācību process, izglītojamo darbības praktisko un teorētisko stundu laikā.

Katra iesūtītā fotogrāfija jāpapildina ar nosaukumu, kas atklāj tās būtību.

**Vērtēšana:**

Fotokonkursam iesniegtās fotogrāfijas vērtēs žūrija un APV mājas lapas lietotāji.

**Vērtēšanas kritēriji:** kompozīcija, atbilstība tēmai, fotogrāfijas tehniskā un mākslinieciskā kvalitātes, ideja un idejas pasniegšanas veids, fotogrāfijas autentiskums.

Konkursa rezultāti tiks atspoguļoti Austrumlatgales Profesionālās vidusskolas mājas lapā [www.apv.lv](http://www.apv.lv).

Labākās fotogrāfijas tiks izmantotas Skolas mājas lapas noformēšanai, informatīvo materiālu par skolu veidošanai.

**Konkursa godalgas un balvas:**

Konkursa dalībnieki tiks apbalvoti Latvijas Republikas proklamēšanas gadadienai veltītā svinīgā pasākuma laikā.